
Αριθ. Υ917 (1) 


Καθορισμός αρμοδιοτήτων του Αναπληρωτή Υπουργού Μεταφορών 
και Επικοινωνιών Ιωάννη Κεφαλογιάννη. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδάφ. 2 του Συντάγματος. 

2. Των άρθρων 16 παρ. 3, 22 παρ. 3 και 23 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α"). 

3. Της Υ1291/1987 απόφασης του Πρωθυπουργού «Σύσταση θέ¬ 
σης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος - Χωροταξίας και Δημοσίων Έργων και Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β'). 


4. Του Π. Δ/τος 198/1988 «Οργανισμός του Υπουργείου Μεταφο¬ 
ρών και Επικοινωνιών» (ΦΕΚ 86/Α'). 

5. Του Π. Δ/τος 570/1989 «διορισμός Υπουργών και Αναπληρω¬ 
τών Υπουργών» (ΦΕΚ 241/Α'), με τον οποίο διορίστηκε Αναπληρωτής 
Υπουργός Μεταφορών και Επικοινωνιών ο Ιωάννης Κεφαλογιάννης. 

6. Του άρθρου 1 παρ. 1 του Ν. Δ/τος 224/1988 «Οργανισμός του 
Ταχυδρομικού Ταμιευτηρίου» (ΦΕΚ 96/Α’). 

7. Του άρθρου 2 παρ. 1 του Ν. Δ/τος 496/1970 «περί οργανώσεως 
και λειτουργίας των Ταχυδρομείων» (ΦΕΚ 73/Α’) και του άρθρου 1 
παρ. 2 του Β. Δ/τος 804/1970 «περί κυρώσεωςτου καταστατικού των 
Ελληνικών Ταχυδρομείων» (ΦΕΚ 271/Α'). 

8. Του άρθρου 16 παρ. 1 του Π. Δ/τος 295/1986 «Δομή, ρόλος και 
τρόπος διοίκησης και λειτουργίας της κοινωνικοποιημένης επιχείρησης 
Ελληνικά Ταχυδρομεία (ΕΛ.ΤΑ.)» (ΦΕΚ 133/Α'). 

9. Του άρθρου 16 παρ. 1 του Π. Δ/τος 58/1985 «Δομή, ρόλος και 
τρόπος διοίκησης και λειτουργίας της κοινωνικοποιημένης επιχείρησης 
Οργανισμός Τηλεπικοινωνιών της Ελλάδος (ΟΤΕ) Α.Ε.» (ΦΕΚ 
22/Α’), αποφασίζουμε: 

■ Άρθρο 1. 

Στον Αναπληρωτή Υπουργό Μεταφορών και Επικοινωνιών αναθέ¬ 
τουμε τις αρμοδιότητες Υπουργού Μεταφορών και Επικοινωνιών που 
ανάγονται στα θέματα: 

1. Των ακολούθων Διευθύνσεων, όπως αυτές προσδιορίζονται στα 
αντίστοιχα άρθρα του Π. Δ/τος 198/1988 (ΦΕΚ 86/Α’): 

α) Των Διευθύνσεων: 

-Ανάπτυξης Επικοινωνιών (άρθρο 7). 

-Τεχνικής Επικοινωνιών (άρθρο 8). 

-Απλούστευσης Διαδικασιών και Παραγωγικότητας (άρθρο 10). 

-Πολιτικής Σχεδίασης Έκτακτης Ανάγκης (ΠΣΕΑ) (άρθρο 15). 

β) Από τις Διευθύνσεις Διοικητικής Οργάνωσης (άρθρο 9), Οικονομι¬ 
κού (άρθρο 12) και Επιθεώρησης (άρθρο 14), τις αρμοδιότητες που 
ανάγονται στα θέματα των πιο πάνω Διευθύνσεων. 

2. Την εποπτεία του Οργανισμού Τηλεπικοινωνιών Ελλάδος Α.Ε., 
των Ελληνικών Ταχυδρομείων και του Ταχυδρομικού Ταμιευτηρίου, 
όπως προσδιορίζεται από τις κείμενες σχετικές διατάξεις. 

Άρθρο 2. 

Στις αρμοδιότητες που ανατίθενται στον Αναπληρωτή Υπουργό Με¬ 
ταφορών και Επικοινωνιών με το άρθρο 1 περιλαμβάνονται και οι κα¬ 
τωτέρω: 

α) Οι κοινοβουλευτικές αρμοδιότητες και η νομοθετική πρωτοβου¬ 
λία. 

β) Η πρόταση για την έκδοση κανονιστικών και ατομικών διαταγμά¬ 
των. 

γ) Η συνυπογραφή κοινών πράξεων, αποφάσεων ή διαταγμάτων με 
άλλους Υπουργούς ή Υφυπουργούς. 

Άρθρο 3: 

Στις αρμοδιότητες που ανατίθενται στον Αναπληρωτή Υπουργό Με¬ 
ταφορών και Επικοινωνιών με το άρθρο 1 περιλαμβάνονται και οι κα- 

τωτέρω: . 

α) Η έκδοση, σύμφωνα με τις κείμενες διατάξεις αποφάσεων έγκρι¬ 
σης δαπανών, παροχής πιστώσεων, εντολών προμηθειών ή εκτέλεσης 
έργων καθώς και ανάληψης υποχρεώσεων που έχουν σχέση με την 
εκτέλεση προγραμμάτων και έργων ανάπτυξης του τομέα ευθύνης, 
β) Η κατάρτιση συμβάσεων με τρίτους, σύμφωνα με τις κείμενες δια¬ 
τάξεις και η έγκριση ή επικύρωση συμβάσεων, των οποίων το αντικεί¬ 
μενο ανάγεται στην αρμοδιότητα των Υπηρεσιών των Οργανισμών ή 
των Επιχειρήσεων που υπάγονται σ’ αυτόν. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 19 Δεκεμβρίου 1989 

Ο ΠΡΩΘΥΠΟΥΡΓΟΣ 

ΞΕΝΟΦΩΝ ΖΟΛΩΤΑΣ 
--♦- 

Αριθ. φ,337.1/377211/Σ. 1971 _(2) 

Τροποποίηση των Σπουδαστών που θα εισαχθούν στη Σχολή Ναυτικών 

Δοκίμων. 

ΟΙ ΥΠΟΥΡΓΟΙ 
ΕΘΙΜΙΚΗΣ ΑΜΥΝΑΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Το άρθρο 4 του Ν. 1351/83 «περί Εισαγωγής Σπουδαστών στην 
Τριτοβάθμια Εκπαίδευση». 

β) Το Ν.Δ. 582/70 «περί εισαγωγής στις Στρατιωτικές Σχολές Μα¬ 
θητών καθ’ υπέρβαση», όπως αυτό τροποποιήθηκε και συμπληρώθηκε 
με το Ν. 1297/82. 

γ) Τη Φ.337.1/375571/Σ. 1354 κοινή απόφαση των Υπουργών 
Εθνικής Άμυνας και Εθνικής Παιδείας και Θρησκευμάτων (ΦΕΚ 675/ 
Β’/11.9.1989). 

δ) Τη Φ.337/6/79/Σ.2892/3.11.1989/ΓΕΝ/Β2 πρόταση του 
ΓΕΝ, αποφασίζουμε: 

Άρθρο 1. 

Την τροποποίηση της Φ.337.1/375571/Σ.1354/8.7.1989 από¬ 
φασής μας ως προς τη Σχολή Ναυτικών Δοκίμων Τμήμα Μαχίμων και 
ΣΣΑΣ/Τμήμα Φαρμακευτικό, ως εξής: 

α) Στην παράγραφο 1 του άρθρου 1 6 αριθμός εισακτέων της ΣΝΔ 
καθορίζεται σε 43 μαθητές από 30 που είχε καθοριστεί και της ΣΣΑΣ σε 
3 από 4 που είχε καθοριστεί. 

β) Στην παράγραφο 2 του άρθρου 1 ο αριθμός εισακτέων του Ν.Δ. 
582/70 καθορίζεται σε 11 μαθητές για τη ΣΝΔ και 1 για τη ΣΣΑΣ και 
του Ν. 1297/82 σε 4 μαθητές για τη ΣΝΔ από 8, μηδέν και 3 αντί¬ 
στοιχα που είχε καθοριστεί. 

• Άρθρο 2. 

Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 8 Δεκεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΕΘΝΙΚΗΣ ΑΜΥΝΑΣ ΚΑΙ ΘΡΗΣΚΕΥΜΑΤΩΝ 

ΤΖΑΝΝΗΙ ΤΖΑΝΝΕΤΑΚΗΣ ΚΩΣΤΑΣ ΣΗΜΙΤΗΣ 

- ♦- 

Αριθ. 51168 (3) 

Πολιτογράφηση του ομογενούς αλλοδαπού Καλημέρη Αναστασίου- 
Νικολάου του Κων/νου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 51.168/19.12.1989 απόφαση του Υπουργού Εσωτερικών, 
έγινε δεκτή η από 1.2.1988 αίτηση πολιτογράφησης του ομογενούς- 
αλλοδαπού Καλημέρη Αναστασίου-Νικολάου του Κων/νου, για από¬ 
κτηση της Ελληνικής Ιθαγένειας. 

Αθήνα, 19 Δεκεμβρίου 1989 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 


Αριθ. 49990/ΔΕ-7050 (4) 

Τακτοποίηση πληρωμών δημοσίων Επενδύσεων με τη λήξη του οικονο¬ 
μικού έτους, χρηματοδότηση του επομένου και ρύθμιση σχετικών 
θεμάτων, 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 2212/22.9.52 (ΦΕΚ 266/Α/25.9.52), 
των ΝΔ 2957/10.8.54 (ΦΕΚ 186/Α/18.8.54) και 4355/20.8.64 
(ΦΕΚ 146/Α/28.8.64). 

β) Τις αποφάσεις των Υπουργών Συντονισμού και Οικονομικών αριθ. 
25812/19.6.52, 21356/12.3.53 (ΦΕΚ 75/Β/26.3.53(, 32965/ 
23.5.53 (ΦΕΚ 128/Β/8.6.53), 39410/30.6.53 (ΦΕΚ 167/Β/ 
31.7.53), 50202/ΛΟ 607/16.12.59, 41891/ΛΟ 935/14.11.60 
(ΦΕΚ 485/Β/30.11.60), 46450/ΛΟ 975/21.12.60 (ΦΕΚ 3/Β/ 
4.1.61), 61029/ΛΟ 393/23.12.64 (ΦΕΚ 118/Β/11.2.65) και 
72589/ΛΟ 467/27.12.65 (ΦΕΚ 6/Β/11.1.66) «περί τρόπου ενέρ¬ 
γειας πληρωμών δημοσίων επενδύσεων κ.λπ.» καθώς και την απόφασή 
μας αριθ. 8511/493/17.1.72 (ΦΕΚ 78/Β/27.1.72) «περί εφαρμο¬ 
γής διοικητικής αποκέντρωσης στην ενταλματοποίηση των δαπανών 
δημοσίων επενδύσεων». 

γ) Την εγκύκλιο του Υπουργείου Συντονισμού αριθ. ΛΟ 588/ 
15.6.56 «περί διαδικασίας χρηματοδότησης δημοσίων επενδύσεων», 
δ) Τις διατάξεις των Συλλογικών Αποφάσεων έτους 1989. 
ε) Το Πρόγραμμα Δημοσίων Επενδύσεων έτους 1990. 
στ) Την απόφαση Υ 899/5.12.89 του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Εθν. Οικονομίας» (ΦΕΚ 886/ 
Β/7.12.89). 

ζ) Την ανάγκη να διαχωρισθούν οι πληρωμές δημοσίων επενδύσεων 
του οικονομικού έτους που λήγει, να καθορισθεί η διαδικασία της χρη¬ 
ματοδότησης για το επόμενο και να ρυθμιστούν ορισμένα άλλα σχετικά 
θέματα, αποφασίζουμε: 

Για την τακτοποίηση των πληρωμών δημοσίων επενδύσεων με τη 
λήξη του οικονομικού έτους καθώς επίσης και για την ομαλή συνέχιση 
της εκτέλεσης του προγράμματος κατά τις αρχές του επομένου έτους, 
να εφαρμοσθούν τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ ΕΤΟΥΣ 
1989 

Προθεσμία ενέργειας πληρωμών του οικονομικού έτους που λήγει 

1. Οι αναλήψεις από τους λογαριασμούς δημοσιών επενδύσεων που 
τηρούνται στην Τράπεζα της Ελλάδος, για την πραγματοποίηση πλη¬ 
ρωμών εσωτερικού ή εξωτερικού σε βάρος του προϋπολογισμού δημο¬ 
σιών επενδύσεων του οικονομικού έτους που λήγει, επιτρέπεται να γί¬ 
νουν το αργότερο μέχρι της 29 Δεκεμβρίου 1989. 

Προθεσμία επιστροφής υπολοίπων προκαταβολών 

2. Οι υπόλογοι διαχειριστές των λογαριασμών δημοσιών επενδύσεων 
υπαχρεούνται, σύμφωνα με την καθιερωμένη διαδικασία, μέχρι της 
ίδιας ως άνω ημερομηνίας να επανακαταθέσουν κάθε υπόλοιπο προκα¬ 
ταβολής, που έχουν αναλάβει κατά τη διάρκεια του οικονομικού έτους 
που λήγει, στο λογαριασμό του έργου από τον οποίο έχει αναληφθεί η 
προκαταβολή αυτή. 

3. Οι Υπηρεσίες Εντελλομένων Εξόδων των Υπουργείων και Νομαρ¬ 
χιών και τα Ειδικά Λογιστήρια, πρέπει να δώσουν τις απαραίτητες σχε¬ 
τικές οδηγίες στους διαχειριστές των έργων και να ελέγξουν κάθε περί¬ 
πτωση που δεν θα είναι σύμφωνη με την ως άνω διαδικασία. 

4. Από την υποχρέωση εξαιρούνται: 

α) Οι διαχειριστές λογαριασμών διοικητικών δαπανών γις τις πλη¬ 
ρωμές μηνός Δεκεμβρίου 1989, οι οποίοι υποχρεούνται τα τυχόν αδιά¬ 
θετα υπόλοιπα προκαταβολών να τα καταθέσουν εντός του μηνός Ια¬ 
νουάριου 1990 στο λογαριασμό «αδιάθετα υπόλοιπα παρελθόντων οικο¬ 
νομικών ετών». 

β) Τα Νομικά Πρόσωπα Δημοσίου Δικαίου καθώς και οι Δημόσιο 
Οργανισμοί, που έχουν ορισθεί διαχειριστές λογαριασμών δημοσίων 
επενδύσεων σύμφωνα με την απόφαση αριθ. 32965/23.5.53, για τους 
οποίους έχουν εφαρμογή οι ισχύουσες ειδικές διατάξεις. 

γ) Η Τράπεζα της Ελλάδος για τις αναλήψεις που κάνει από τον αντί¬ 
στοιχο λογαριασμό δαπανών εξωτερικού. 

Προθεσμία αποστολής δικαιολογητικών και έκδοση χρηματικών ενταλ- 

μώατων 

5. Οι αρμόδιες υπηρεσίες των Υπουργείων, υποχρεοΰνται να απειλούν 
τα δικαιολογητικά των πληρωμών που θα γίνουν μέχρι τέλους Δεκεμ¬ 
βρίου .1989 σε βάρος του προϋπολογισμού δημοσίων επενδύσεων του 
οικονομικού έτους που λήγει, στις Υπηρεσίες Εντελλομένων Εξόδων 
των Υπουργείων, Νομαρχιών ή τα Ειδικά Λογιστήρια, το αργότερο μέ¬ 
χρι τέλους Φεβρουάριου 1990. 

6. Εξουσιοδοτούνται οι ανωτέρω Υπηρεσίες Ενταλλομένων Εξόδων 
και τα Ειδικά Λογιστήρια να συνεχίσουν, με βάση τα δικαιολογητικά 
που θα τους αποστέλλονται σύμφωνα με την προηγούμενη παράγραφο, 
την έκδοση συμψηφιστικών χρηματικών ενταλμάτων πληρωμής (τακτι¬ 
κών ή προπληρωμής) σε βάρος των πιστώσεων του προϋπολογισμού 
δημοσιών επενδύσεων του οικονομικού έτους που λήγει, μέχρι τέλους 
Απριλίου 1990 το αργότερο. 

,7. Οι πιστώσεις του προϋπολογισμού δημοσίων επενδύσεων που με¬ 
ταβιβάστηκαν στους δευτερεύοντες διατάκτες με επιτροπικά εντάλματα 
ισχύουν, εφόσον δεν ανακλήθηκαν, μέχρι της ίδιας ως άνω ημερομη¬ 
νίας, δηλαδή μέχρι τέλος Απριλίου 1990. 

Ανάκληση αδιαθέτων υπολοίπων του οικονομικού έτους που λήγει 

8. Προς τακτοποίηση και διαχωρισμό τών πληρωμών δημοσιών 
επενδύσεων του οικονομικού έτους που λήγει, ανακαλούνται όλα τα 
κατά την 29 Δεκεμβρίου 1989 υπόλοιπα των λογαριασμών δημοσίων 
επενδύσεων που τηρούνται στην Τράπεζα της Ελλάδος. Εξαιρούνται τα 
υπόλοιπα των λογαριασμών που έχουν ως διαχειριστή Νομικό Πρό¬ 
σωπο Δημοσίου Δικαίου ή Δημόσιο Οργανισμό για τους οποίους έχουν 
εφαρμογή οι διατάξεις της απόφασης αριθ, 32965/23.5.53, καθώς 
επίσης και αυτών που έχουν ενταχθεί στην κατηγορία των «λοιπών λο¬ 
γαριασμών». 

9. Η εξόφληση των διοικητικών δαπανών του έτους που λήγει, πρέ¬ 
πει να γίνει μέχρι τέλους Δεκεμβρίου 1989 είτε με τακτική πληρωμή 
είτε με ανάληψη προκαταβολής μέσα στον ίδιο μήνα, η οποία θα αποδο¬ 
θεί, όπως καθορίζεται στην ανωτέρω παράγραφο 4, μέχρι τέλους Ια¬ 
νουάριου 1990. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ ΕΠΟ¬ 
ΜΕΝΟΥ ΟΙΚΟΝΟΜΙΚΟΥ ΕΤΟΥΣ 1990 

10. Το πρόγραμμα δημοσίων επενδύσεων που θα εκτελεστεί κατά το 
προσεχές έτος, θα προσδιορισθεί με τις συλλογικές αποφάσεις πού θα εκ- 
δοθούν για το έτος αυτό, οι οποίες θα καθορίζουν τόσο τα έργα που θα 
εκτελεσθούν όσο και την ετήσια πίστωση κάθε έργου, ακόμη δε και το 
συνολικό ύψος πληρωμών κάθε συλλογικής απόφασης. 

Με όμοιες αποφάσεις, θα εγκριθούν και οι αναγκαίες πιστώσεις για 
διοικητικές δαπάνες του προγράμματος δημοσίων επενδύσεων. Μέχρι 
όμως να πραγματοποιηθεί ή έκδοση των ανωτέρω συλλογικών αποφά¬ 
σεων έτους 1990 και για να εξασφαλιαθεί η ομαλή, χωρίς διακοπή, συ¬ 
νέχιση της εκτέλεσης τού προγράμματος από τις αρχές του νέου έτους, 
παρέχονται με την απόφασή αυτή οι ακόλουθες εγκρίσεις χρηματοδότη¬ 
σης και πληρωμών σε βάρος των πιστώσεων του προσεχούς έτους: 

α) Κάθε έργο και μελέτη, που περιλαμβάνεται στις συλλογικές απο¬ 
φάσεις (ΣΑΕ, ΣΑΜ και ΣΑΝΤ) του έτους ί989 και δεν αποπερατώθηκε 
ή δεν αποπληρώθηκε στο έτος αυτό, μπορεί να χρηματοδοτηθεί μέχρι 
του ποσού που δεν δαπανήθηκε από την εγκεκριμένη πίστωση του έτους 
1989 και επί πλέον με ποσοστό μέχρι είκοσι τοις εκατό (20%) της πί¬ 
στωσής του, ομοίως, του έτους 1989. Ειδικά για τα έργα και τις μελέ¬ 
τες που έχουν ενταχθεί στις συλλογικές αποφάσεις των Νομαρχιακών 
Ταμείων (ΣΑΝΤ) το ποσοστό αυτό υπολογίζεται επί του συνόλου των 
έργων του Νομαρχιακού Ταμείου και όχι χωριστά για το καθένα, υπό 
τον περιορισμό, όμως, ότι η χρηματοδότηση κάθε έργου ή μελέτης των 
ΣΑΝΤ, δεν θα υπερβεί την πίστωση που εγκρίθηκε γι’ αυτό το έτος 
1989. Η χρηματοδότηση των νέων έργων θα γίνει μετά την έγκριση 
της ένταξής αυτών στο ΠΔΕ 1990. 

Προϋπόθεση εφαρμογής των ανωτέρω εγκρίσεων είναι ότι αφενός η 
χρηματοδότηση και οι αντίστοιχες πληρωμές θα γίνονται μέσα στα όρια 
του ολικού προϋπολογισμού που έχει εγκριθεί για κάθε έργο και μελέτη 
και αφετέρου η διάθεση των πιστώσεων θα είναι σύμφωνη με τον προϋ¬ 
πολογισμό αυτά και τους ειδικούς όρους που τυχόν υπάρχουν. Κάθε 
αναγκαία επαύξηση ή τροποποίηση όρων, πρέπει να προταθεί από τα 
Υπουργεία για έγκριση με τις συλλογικές αποφάσεις του έτους 1990. 

β) Τα έργα διοικητικών δαπανών, όπως αυτά περιλαμβάνονται στις 
συλλογικές αποφάσεις (ΣΑΔ) έτους 1989 μπορεί να χρηματοδοτηθούν 
μέχρι ποσοστού είκοσι πέντε τοις εκατό (25%) της πίστωσής τους τρέ¬ 
χοντος έτους για την πληρωμή μισθοδοσίας του υπηρετούντος προσωπι¬ 


κού κατά την 31 Δεκεμβρίου 1989 καθώς και άλλων εγκεκριμένων 
διοικητικών δαπανών. 

γ) Όλες οι ανωτέρω εγκρίσεις έχουν προθεσμία μέχρι την έκδοση 
κάθε συλλογικής απόφασης οπότε, γιά τη συγκεκριμένη απόφαση που 
εκδόθηκε, ισχύουν οι πιστώσεις και διατάξεις αυτής. 

δ) Έργα τα οποία θα χρηματοδοτηθούν σύμφωνα με τις εγκρίσεις 
της παραγράφου αυτής και δεν θα καλύπτονται με αντίστοιχη πίστωση 
από συλλογική απόφαση που θα εκδοθεί, πρέπει να τακτοποιηθούν εκ 
των υστέρων με-ενέργεια των αρμοδίων Φορέων - Υπουργείων. 

ε) Η Τράπεζα της Ελλάδος εξουσιοδοτείται να εκτελεί, με ευθύνη των 
Υπουργείων, εντολές χρηματοδότησης εσωτερικού και εξωτερικού, 
σύμφωνα με αυτά που καθορίστηκαν ανωτέρω. Τα ποσά των χρηματο¬ 
δοτήσεων αυτών θα καταλογίσει εκ των υστέρων σε βάρος των πιστώ¬ 
σεων που θα εγκριθούν με τις συλλογικές αποφάσεις έτους 1990. 

11. Διευκρινίζεται ότι τα υπόλοια της 29 Δεκεμβρίου 1989 των λο¬ 
γαριασμών εξουσιοδότησης των έργων, μελετών και διοικητικών δαπα¬ 
νών που τηρούνται στην Τράπεζα της Ελλάδος και τα οποία θα ακυρω¬ 
θούν σύμφωνα με την παράγραφο 8 της απόφασης αυτής, δεν επαναχο- 
ρηγούνται στο νέο έτος. 

Η επανατροφοδότηση των λογαριασμών θα γίνει με νέα χρηματοδό¬ 
τηση από τους λογαριασμούς των συλλογικών αποφάσεων ύστερα από 
πρόταση των φορέων και σύμφωνά με τη διαδικασία που ισχύει ή, κατά 
τον Ιανουάριο μόνο, και απευθείας από το Υπουργείο Εθνικής Οικονο- 
μίας. 

12. Υπενθυμίζεται, τέλος, ότι τα υπόλοιπα των λογαριασμών της 29 
Δεκεμβρίου 1989 που τηρούνται στην Τράπεζα της Ελλάδος και έχουν 
διαχειριστή Νομικό Πρόσωπο Δημοσίου Δικαίου ή Δημόσιο Οργανισμό 
ή Δήμόσια Επιχείρηση δεν ανακαλούνται και οι πληρωμές από τους λο¬ 
γαριασμούς αυτούς συνεχίζονται μέχρι περατώσεως των έργων, άσχετα 
από το οικονομικό έτος. 

Είναι αυτονόητο, ότι τα ανωτέρω Νομικά Πρόσωπα κ.λπ., πρέπει να 
ξαναγράψουν στον προϋπολογισμό τους του επομένου έτους τα υπό¬ 
λοιπα αυτά, εφαρμόζοντας τις διατάξεις τής απόφασης αριθ. 32965/ 

23.5.53. '.■< .<■■■ . ' 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ ΤΟΥ 
ΟΙΚΟΝΟΜΙΚΟΥ ΕΤΟΥΣ 

Ανάκληση υπολοίπων λογαρισμών δημοσίων επενδύσεων 

13. Για την ανάκληση των αδιαθέτων υπολοίπων της χρηματοδότη¬ 
σης εσωτερικού του οικονομικού έτους που λήγει, η Τράπεζα της Ελλά¬ 
δος (κεντρικό υποκαταστήματα και πρακτορεία) πρέπει 'την 29 Δεκεμ¬ 
βρίου 1989 αμέσως μετά το τέλος των συναλλαγών, να μεταφέρει όλα 
τα υπόλοιπα των λογαριασμών κατηγορίας εξουσιοδότησης πληρωμής, 
τόσο των έργων κ.λπ. όσο και των λογαριασμών των συλλογικών απο¬ 
φάσεων, σε λογαριασμό δημοσίων επενδύσεων που θα ανοιχθεί στο κε¬ 
ντρικό κατάστημα με τίτλο «Υπουργείο Εθνικής Οικονομίας - Λογαρια¬ 
σμός ακυρωθεισών εξουσιοδοτήσεων πληρωμής». Ο λογαριασμός αυ¬ 
τός, αμέσως μετά τη συμφωνία των υπολοίπων που ακυρώθηκαν, θα 
μηδενισθεί από την Τράπεζα χωρίς επαναφορά των υπολοίπων αυτών 
στους λογαριασμούς από τους οποίους ανακλήθηκαν. 

14. Τα υπόλοιπα των άλλων λογαριασμών δηλαδή α) των έργων τα 
οποία έχουν διαχειριστή Νομικό Πρόσωπο Δημοσίου Δικαίου ή Δημόσιο 
Οργανισμό και β) των έργων που έχουν ενταχθεί στην κατηγορία «λοι¬ 
ποί λογαριασμοί», δεν θα υποστούν μεταβολή, εκτός της μεταφοράς 
τους «εις νέον» σύμφωνα με τα καθιερωμένα. 

15. Οι λογαριασμοί των Νομαρχιακών Ταμείων υπό τον πρωτοβάθ¬ 
μιο λογαριασμό «Ταμείο Παρακαταθηκών και Δανείων», δεν. υπάγονται 
στις διατάξεις του παρόντος κεφαλαίου Γ. 

Ειδικά θέματα '· 

16. Οι διορισμένοι διαχειριστές των λογαριασμών, αν δεν αντικατα- 
σταθούν με ειδική απόφαση, θα παραμείνουν και κατά το νέο οικονομικό 
έτος και θα ενεργούν αναλήψεις με το ίδιο στέλεχος επιταγών. 

17. Επιταγές που θα εκδοθούν μέχρι της 29 Δεκεμβρίου 1989 και 
δεν θα εξοφληθούν μέχρι την ημερομηνία αυτή, θα εξοφλούνται μεταγε¬ 
νέστερα από τους ίδιους λογαριασμούς (μετά από νέα χρηματοδότηση), 
η δαπάνη όμως θα βαρύνει τις πιστώσεις του νέου οικονομικού έτους. 

Στο σημείο αυτό τονίζεται ιδιαίτερα, ότι οι αρμόδιες υπηρεσίες πρέπει 
να μεριμνήσουν για την έγκαιρη και μάλιστα μέσα στο μήνα Δεκέμβριο 
1989 εξόφληση λογαριασμών που αφορούν σε δαπάνες λήγοντος έτους 
που έχουν εκκαθαρισθεί. Επίσης να μεριμνήσουν για την έγκαιρη εξό¬ 
φληση διοικητικών δαπανών είτε με τακτική πληρωμή είτε με ανάληψη 
προκαταβολής. 

18. Εξουσιοδοτείται η Τράπεζα της Ελλάδος να εκτελεί τηλεγραφι- 
χώς χατά το τέλος του μήνα Δεκεμβρίου 1989 επείγουσες εντολές με¬ 
ταφοράς πιστώσεων, με χρέωση του λογαριασμού τηλεγραφικών εξό¬ 
δων του Υπουργείου Εθνικής Οικονομίας. 

Αναγγελίες και παροχή στοιχείων 

19. Η Τράπεζα της Ελλάδος (κεντρικό, υποκαταστήματα και πρα¬ 
κτορεία), κατά την εκτέλεση της απόφασης αυτής, πρέπει να δώσει στα 
αρμόδια Υπουργεία κ.λπ. πλήρη στοιχεία σχετικά με τις ενέργειές της. 

20. Ειδικά, τα υποκαταστήματα και πρακτορεία πρέπει να έχουν 
υπόψη τα εξής, σχετικά με το τηλεγράφημά τους προς το Υπουργείο 
Εθνικής Οικονομίας αναγγελίας των υπολοίπων της 29 Δεκεμβρίου 
1989: 

α) Τα υπόλοιπα κάθε λογαριασμού θα αναγγελθούν όπως έχουν πριν 
από την ανωτέρω μεταφορά τους στο κεντρικό κατάστημα (για λογα¬ 
ριασμούς εξουσιοδότησης) και θα διατυπωθούν, κατ’ εξαίρεση για το 
μήνα Δεκέμβριο, σε ακριβή ποσά και όχι σε χιλιάδες δραχμές. 

β) Τα ανωτέρω υπόλοιπα θα αναγγελθούν κατά κατηγορία λογαρια¬ 
σμών, όπως συνήθως, θα γίνει όμως απραίτητα μνεία της, σε εκτέλεση 
της απόφασης αυτής, μετέπειτα ενέργειας της Τράπεζας με τις ενδεί¬ 
ξεις: 

ι. Ανακληθέντα υπόλοιπα εξουσιοδότησης και 
ιι. Υπόλοιπα νομικών προσώπων εις νέον. Υπενθυμίζεται ότι, όλους 
τους μήνες πρέπει να γράφεται στο τηλεγράφημα το σύνολο των υπολοί¬ 
πων κάθε κατηγορίας, όταν οι λογαριασμοί είναι περισσότεροι από ένας, 
γ) Ανάλογη διατύπωση θα έχουν και οι σχετικές καταστάσεις που θα 
αποσταλούν στη συνέχεια στα Υπουργεία Εθνικής Οικονομίας και Οικο¬ 
νομικών. 

Δ. ΜΕΤΑΒΟΛΕΣ ΠΡΟΫΠΟΛ/ΣΜΟΥ ΔΗΜΟΣΙΩΝ ΕΠΕΝΔΥ¬ 
ΣΕΩΝ 

21. Οι μεταβολές στον προϋπολογισμό δημοσίων επενδύσεων 1990, 
που αποσκοπούν στην εναρμόνιση των πιστώσεων αυτού με τις πληρω¬ 
μές του προγράμματος δημοσίων επενδύσεων που εγκρίνονται ή πραγ¬ 
ματοποιούνται, θα συνεχίσουν να γίνονται με αποφάσεις του Υπουργείου 
Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ■ ΟΙΚΟΝΟΜΙΚΩΝ 

Γ. ΔΡΑΓΑΣΑΚΗΣ Γ. ΣΟΥΦΛΙΑΣ 

-+- 

Αριθ. 52119 (5) 

Τροποποίηση του Κανονισμού χορήγησης δώρου για τη σύσταση οικο¬ 
γένειας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 1, 2 και 5 του Ν. 678/1977 «περί τρο- 
ποποιήσεως και συμπληρώσεως των διατάξεων περί Οργανισμού Ερ¬ 
γατικής Εστίας και άλλων διατάξεων». 

β) Τις διατάξεις του άρθρου 5 του Ν. 3467/1955 «περί τροποποιή- 
σεως και συμπληρώσεως της περί Εργατικής Νομοθεσίας». 

γ) Τις διατάξεις των παραγράφων 11 και 12 του άρθρου 11 του Ν. 
1414/1984 «Εφαρμογή της αρχής της ισότητας των φύλων στις εργα¬ 
σιακές σχέσεις και άλλες διατάξεις». 

δ) Την απόφαση αριθ. 6364/1653/21.3.1978 περί εγκρίσεως Κα¬ 
νονισμού γαμήλιου δώρου, όπως τροποποιήθηκε και συμπληρώθηκε 
μεταγενέστερα. 

ε)Τιςαπό 11.10.1989 και 18.10.1989 αποφάσειςτου διοικητικού 
Συμβουλίου της Εργατικής Εστίας, αποφασίζουμε: 

Εγκρίνουμε την πρόταση του Διοικητικού Συμβουλίου της Εργατι¬ 
κής Εστίας για τροποποίηση του Κανονισμού χορήγησης δώρου για τη 
σύσταση οικογένειας. 

1. Το εδάφιο 1 του άρθρου 4 της υπ’ αριθ. 51206/20.6.86 απόφα¬ 
σης του Υπουργού Εργασίας, τροποποιείται ως κατωτέρω: 

«Τα δικαιολογητικά υποβάλλονται μέσα σε ανατρεπτική προθεσμία 
ενός (1) έτους που αρχίζει από την επομένη της τέλεσης του γάμου». 

2. Η παράγραφος 9 του άρθρου 3 της ως άνω απόφασης καταργεί- 
ται. 

3. Η ως άνω τροποποίηση έχει αναδρομική ισχύ με την έννοια ότι κα¬ 


λύπτονται και όσες αιτήσεις εκκρεμούν μέχρι την ημέρα που λαμβάνεται 
η σχετική απόφαση του Διοικητικού Συμβουλίου, και έχουν υποβληθεί 
μέσα στο 1989, επίσης καλύπτονται και οι αιτήσεις που θα υποβληθούν 
μέχρι την ημέρα δημοσίευσης της απόφασης αυτής στην Εφημερίδα της 
Κυβερνήσεως. 

Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 



Αριθ. 2440 (6) 

Καθορισμός χρονικών ορίων λειτουργίας καταστημάτων χρονικού δια¬ 
στήματος 20-31 Δεκεμβρίου 1989. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου δεύτερου του Ν. 1788/88 «Κύρωση της 
αριθ. 10 της 19 Ιαν. 1988 Πράξης του Υπουργικού Συμβουλίου (ΦΕΚ 
11 Α') και άλλες διατάξεις». 

β) Της παρ. 1 του άρθρου 5 του Ν.Δ. 1937/71 «περί χρονικών 
ορίων λειτουργίας καταστημάτων και εργασίας του προσωπικού αυ¬ 
τών». 

γ) Του Β.Δ. 748/1966 «περί κωδικοποιήσεως, καταργήσεως, τρο- 
ποποιήσεως και συμπληρώσεως των διατάξεων της κείμενης νομοθε¬ 
σίας περί εβδομαδιαίας και Κυριακής αναπαύσεως και ημερών αργίας». 

δ) Του Β.Δ. 750/1971 «περί της λειτουργίας των επιχειρήσεων και 
των παντός είδους καταστημάτων, ως και της εργασίας μισθωτών, 
κατά την τελευταίαν ή και προτελευταίαν Κυριακήν εκάστου έτους», 
ε) Του Π.Δ. 368/89 «Οργανισμός Υπουργείου Εργασίας», 
στ) Του Ν. 1558/1985 «Κυβέρνηση και Κυβερνητικά Όργανα», 
ζ) Τις γνώμες των οργανώσεων εργοδοτών και μισθωτών καθώς και 
την επιτακτική ανάγκη εξυπηρέτησης του καταναλωτικού κοινού λόγω 
αυξημένης αγοραστικής κίνησης κατά το χρονικό διάστημα εορτών Χρι¬ 
στουγέννων - Νέου έτους (20/12-31/12), αποφασίζουμε: 

Καθορίζουμε τις ώρες λειτουργίας των εμπορικών καταστημάτων, 
των καταστημάτων τροφίμων και των κρεοπωλείων Οπωρολαχανοπω¬ 
λείων της περιοχής τέως Διοικήσεως Πρωτευούσης κατά το χρονικό 
διάστημα 20-31 Δεκεμβρίου 1989, όπως παρακάτω: 

ΚΡΕΟΠΩΛΕΙΩΝ 

ΕΜΠΟΡΙΚΑ ΤΡΟΦΙΜΩΝ 0ΠΩΡ0- 

ΛΑΧΑΝΟΠΩΛΕΙΩΝ 

Τετάρτη 20&27/1210.00 - 18.00 9.00 - 16.30 7.30 - 16.00 

Πέμπτη 21 & 28/1210.00 - 20.00 9.00 - 19.00 7.30 - 17.30 

Παρασκευή 22 & 29/1210.00 - 20.00 9.00 - 19.00 9.00 - 19.00 

Σάββατο 23 & 30/12 9.00 ■ 15.00 8.00 - 15.00 7.30 - 15.00 

Τα καταστήματα που θα λειτουργήσουν κατά Κυριακή θα παραμεί¬ 
νουν ανοικτά, τα μεν Εμπορικά 9.30 - 15.30 τα δε Τρόφιμα, Κρεοπω¬ 
λεία και Οπωρολαχανοπωλεία 9.00 - 15.00. 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 

Αθήνα, 19 Δεκεμβρίου 1989 

Ο ΥΠΟΥΡΓΟΣ 

ΑΠΟΣΤ. ΚΑΚΛΑΜΑΝΗΣ 



Αριθ. 35338 (7) 

Καταβολή μέρους των οφειλομένων δεδουλευμένων αποδοχών στους 
μισθωτούς της Επιχ/σης Μιχ. Θ. ΚΟΥΛΗ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2-3-81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ». 

2. Την αριθμ. 4118/89 γνωμοδότηση του Δ.Σ. του ΟΑΕΔ (αριθμ. 

συνεδρίασης 47/12.12.89) που μας υποβλήθηκε με το αριθ. 131581/ 
15.12.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης Μιχ. Θ. ΚΟΥΛΗ που πτώχευσε. 

4. Την αριθμ. 2647/3.10.80 απόφαση του ΓΙολ. Πλημ/κείου Αθη¬ 
νών. 

5. Την αριθμ. 98300/25.10.89 εξουσιοδότηση Υ.Α., αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 
τριακοσίους είκοσι δύο (322) μισθωτούς της επιχ/σης Μιχ. θ. ΚΟΥΛΗ 
που πτώχευσε μέρους των οφειλομένων δεδουλευμένων αποδοχών τους 
και μέχρι του ποσού των σαράντα χιλιάδων (40.000) δρχ. συνολικού 
ύψους έντεκα εκατομμύρια τετρακοσίων σαράντα πέντε χιλιάδων ενενή¬ 
ντα οκτώ δρχ. (11.445.098). 

Η απόφαση αυτή, που κοινοποιείται για εκτέλεση, να δημοσιευθεΐ 
στην Εφημερίδα της Κυβερνήσεως. 

Αθήνα, 15 Δεκεμβρίου 1989 

Με εντολή Υπουργού 

Ο Γενικός Γραμματέας 

ΛΑΜΠΡΟΣΣΕΜΠΟΣ 

- 4 - 

Αριθ. Α3β/19386 (8) 

Τροποποίηση και συμπλήρωση του οργανισμού του «Γενικού Νομαρχια¬ 
κού Νοσοκομείου 'Αρτας». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 1.0 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ. 87/86 «Ενιαίο πλαίσιο οργάνωσης των 
Νοσοκομείων» (ΦΕΚ 32/Α/86). 

3. Την αριθ. 19/6.8.89 απόφαση του Δ.Σ. του «Γενικού Νοσοκο¬ 
μείου Άρτας*, αποφασίζουμε: 

Άρθρο 1 

Η αρ.Ά3β/οικ. 14147/8.8.86 απόφαση «Αναμόρφωση του οργα¬ 
νισμού του «ΓΕΝΙΚΟΥ ΝΟΣΟΚΟΜΕΙΟΥ ΑΡΤΑΣ» (ΦΕΚ 892/Β/ 
22.10.86) τροποποιείται και συμπληρώνεται όπως παρακάτω: 

Άρθρο 2 

Το αρ. 13 αντικαθίσταται όπως παρακάτω: 

Άρθρο 13 

Στελέχωση Διοικητικής Υπηρεσίας 

Η Διοικητική Υπηρεσία του Νοσοκομείου στελεχώνεται από προσω¬ 
πικό των παρακάτω κατά κατηγορία κλάδων σε καθένα από τους 
οποίους συνιστώνται οι αντίστοιχα οριζόμενες θέσεις. 

Α' ΚΑΤΗΓΟΡΙΑ ΠΕ 
Κλάδος ΠΕ Διοικητικός Λογιστικός 
Δύο (2) θέσεις 
Κλάδος ΠΕ Διαιτολόγων 
Μία (1) θέση 

Β' ΚΑΤΗΓΟΡΙΑ ΤΕ 
Κλάδος ΤΕ Διοίκησης Νοσοκομείων 
Δύο (2) θέσεις 
Κλάδος ΤΕ Λογιστικής 
Μία (1) θέση 

Κλάδος ΤΕ Κοινωνικών Λειτουργών 
Μία (1) θέση 

Κλάδος ΤΕ Ιατρικών Εργαστηρίων (Τεχνολόγων) 

Δύο (2) θέσεις 

Κλάδος ΤΕ Ραδιολογίας - Ακτινολογίας (Χειριστών - Εμφανι- 
στών) 

Δύο (2) θέσεις 

Κλάδος ΤΕ Φυσιοθεραπευτών 
Μία (1) θέση 

Κλάδος ΤΕ Πληροφορικής 


Μία (1) θέση 1 

Κλάδος ΤΕ Τεχνολόγων Εφαρμογών 
Μία (1) θέση Υπομηχανικού 

Γ ΚΑΤΗΓΟΡΙΑ ΔΕ 
Κλάδος ΔΕ Διοικητικός Λογιστικός 
Δέκα (10) θέσεις 

Ο κλάδος αυτός περιλαμβάνει τις ειδικότητες: Διοικητικών - Λογι¬ 
στών, Αποθηκαρίων, Εισπρακτόρων. Το 1 /2 των θέσεων του κλάδου 
αυτού κατανέμεται στις ειδικότητες: 

- Διοικητικών - Λογιστών: Τέσσερις (4) θέσεις 

- Αποθηκαρίων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Κλάδος ΔΕ Δακτυλογράφων 
Μία (1) θέση 

Κλάδος ΔΕ Παρασκευαστών 
Εννέα (9) θέσεις 

Κλάδος ΔΕ Χειριστών Εμφανιστών 
Επτά (7) θέσεις 

Οι δύο (2) θέσεις του κλάδου αυτού πληρούνται κατά τον αριθμό που 
δεν πληρούνται λόγω έλλειψης υποψηφίων οι δύο (2) θέσεις του κλάδου 
ΤΕ Ραδιολογίας - Ακτινολογίας (χειριστών - εμφανιστών). 

Κλάδος ΔΕ Μαγείρων 
Μία (1) θέση 
Κλάδος ΔΕ Τηλεφωνητών 
Τρεις (3) θέσεις 
Κλάδος ΔΕ Τεχνικός 
Δεκαπέντε (15) θέσεις 

Ο κλάδος αυτός περιλαμβάνει τις ειδικότητες: Ηλεκτρονικών Τεχνι¬ 
κών, Θερμαστών, Ηλεκτροτεχνιτών, Εργοδηγών, Σχεδιαστών, Μηχα¬ 
νοτεχνιτών, Υδραυλικών, Οικοδόμων - κτιστών, Ξυλουργών - Επιπλο¬ 
ποιών, Ψυκτικών, Ελαιοχρωματιστών, Σιδηρουργών, Οξυγονοκολλη¬ 
τών, Συντηρητών Κοπτριών - Γαζωτριών - Ραπτριών, Κλιβανιστών - 
Αποστειρωτών - Απολυμαντών, Κουρεών, Οδηγών και άλλες συναφείς 
ειδικότητες. 

Το 1/2 των θέσεων του κλάδου αυτού κατανέμεται στις ειδικότητες: 
-θερμαστών: Μία (1) θέση 

- Ηλεκτροτεχνιτών: Μία (1) θέση 

- Μηχανοτεχνιτών: Μία (1.) θέση 

- Υδραυλικών: Μία (1) θέση 

- Ελαιοχρωματιστών: Μία (ί) θέση 

- Κοπτριών - Ραπτριών - Γαζωτριών: Μία (1) θέση 

- Κλιβανιστών - Αποστειρωτών - Απολυμαντών: Μία (1) θέση 

- Οδηγών: Δύο θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Δ ΚΑΤΗΓΟΡΙΑ ΥΕ 
Κλάδος ΥΕ Βοηθητικού Προσωπικού 
Έξι (6) θέσεις 

Ο κλάδος αυτός περιλαμβάνει τις ειδικότητες: Κλητήρων, θυρωρών. 
Βοηθών αποθηκαρίων, οδηγών ανελκυστήρων, ταξινόμων ιματισμού. 
Το 1/2 των θέσεων του κλάδου αυτού κατανέμεται στις ειδικότητες: 

- Κλητήρων: Μία (1) θέση 
-θυρωρών: Μία (!) θέση 

- Οδηγών ανελκυστήρων: Μία (1) θέση.’ 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Κλάδος ΥΕ Προσωπικού Καθαριότητας 
Είκοσι (20) θέσεις 

Ο κλάδος αυτός περιλαμβάνει τις ειδικότητες: Καθαριστών - τριών. 
Πλυντών - τριών, πρεσσαδόρων - Σιδερωτών, Επιμέλειας κήπων. 

Το 1 /2 των θέσεων του κλάδου αυτού κατανέμεται στις ειδικότητες: 

- Καθαριστών - τριών: Επτά (7) θέσεις 

- Πλυντών - τριών: Μία (1) θέση 

- Πρεσσαδόρων - Σιδερωτών: Μία (1) θέση 

- Επιμέλειας κήπων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Κλάδος ΥΕ Προσωπικού Εστίασης 
Δώδεκο Μ 2) θέσεις 

0 κλάδος αυτός περιλαμβάνει τις ειδικότητες: Βοηθών μαγείρων, 
τραπεζοκόμων, Λαντζέρηδων. Το 1/2 των θέσεων του κλάδου αυτού 
κατανέμεται στις ειδικότητες: 

- Βοηθών μαγείρων: Μία (1) θέση 

- Τραπεζοκόμων: Τέσσερις (4) θέσεις 

- Λαντζέρηδων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Κλάδος ΥΕ Εργατών 
Μία (1) θέση 

Κλάδος ΥΕ Φυλάκων Νυκτοφυλάκων 
Τρεις (3) θέσεις 

Κλάδος ΥΕ Κουρέων (Προσωρινός) 

Μία (I) θέση 

Κλάδος ΥΕ Τηλεφωνητών (Προσωρινός) 

Δύο (2) θέσεις 

Ε’ Θέσεις με μισθό εντολής 

Μία (1) θέση Δικηγόρου 

Αθήνα, 7 Δεκεμβρίου 1989 

Ο ΥΠΟΥΡΓΟΣ 

Γ. ΜΕΡΙΚΑΣ 
-♦- 

Αριθ. Δ1α/39445 (9) 

Συγκρότηση Υγειονομικής Επιτροπής Ενστάσεων Αθήνας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Π.Δ/τος 611/77 (άρθρο 14) 
β) του Ν. 1232/82 (άρθρο 4 παρ. 2) 

2. Την κοινή απόφαση αριθ. 680/82 των Υπουργών Προεδρίας Κυ- · 
βερνήαεως και Κοινωνικών Υπηρεσιών Αναμόρφωση Συλλογικών Ορ¬ 
γάνων γνωμοδοτικής και αποφασιστικής αρμοδιότητος του Υπουργείου 
Κοινωνικών Υπηρεσιών. 

3. Το έγγραφο με αριθ. 6561/25.10.89 του Πανελληνίου Ιατρικού 
Συλλόγου, αποφασίζουμε: 

I. Συγκροτούμε την προβλεπόμενη από τις διατάξεις του Π.Δ/τος 
611/77 (άρθρο 14) όπως αυτό τροποποιήθηκε με την κοινή απόφαση 
αριθ. 680/82 των Υπουργών Προεδρίας Κυβερνήσεως και Κοινωνι¬ 
κών Υπηρεαιών. Υγειονομική Επιτροπή Ενστάσεων Αθήνας για το έτος 
1990 από τους κατωτέρω γιατρούς: 
α) Τακτικά μέλη: 

1. Καλοκαιρινό Εμμανουήλ Χειρουργό, Μυρτιδιωτίσσης 19 ’Λλιμος 
174 56. 

2. Καλαφάτης Πέτρος Επ. Κ.Δ. Παθ. Κλινική Ν.Γ. Νοσ. Δυτ. Αττι¬ 
κής. 

3. Σεβαστός Νικόλαος Ε.Α. Παθολογίας Π,Γλ Νοσ. Αθηνών Ιππο- 
κράτειο. 

β) Αναπληρωματικά μέλη: 

.1. Κακλαμάνη Νικήτα, Ακτινολόγο - Ακτινοθεραπευτή Σεμιτέλου 2 
Αθήνα 115 28. 

2. Παπαχριστόπουλος Αθανάσιος Επ. Α. Παιδίατρος Ν.Γ. Νοσ. Δυ¬ 
τικής Αττικής. 

3. Καραλιώτης Κων/νος Ε.Α. Χειρουργός Ν.Γ. Νοσ. Αθηνών «Κορ- 
γιαλένειο - Μπενάκειο». 

II. Πρόεδρος της Επιτροπής ορίζεται το αρχαιότερο μέλος αυτής, ο 
οποίος θα καθορίζει τον τόπο και το χρόνο που θα συνεδριάζει η επι¬ 
τροπή. 

III. Ι'ραμματέα της Επιτροπής ορίζουμε τον Νικόλαο Μπατζίκα, 
υπάλληλο με Γ’ βαθμό του Κλάδου ΔΕ Διοικητικού, που υπηρετεί στη 
Λ/νοη Διοικητικού του Υπουργείου Υγείας, Πρόνοιας και Κοιν. Ασφαλί¬ 
σεων (τηλ. 5237.623) με αναπληρώτρια τη Χρυσάφι.) Κασσιανού, 
υπάλληλο με I” βαθμό του κλάδου ΔΕ Διοικητικού, που υπηρετεί στη 
Δ/νση Διοικητικού του Υπουργείου Υγείας, Πρόνοιας και Κοιν, Ασφαλί¬ 
σεων (τηλ. 5248.285). 

IV. Η θητεία της ανωτέρω Επιτροπής είναι για ένα χρόνο με έναρξη την 
1.1.1990 και λήξη την 31.12.1990. 


' Η απόφαση αυτή να δημοαιευθεί στην Εφημερίδα της Κυβερνή¬ 
σεως. 

Αθήνα, 12 Δεκεμβρίου 1989 

Ο ΥΠΟΥΡΓΟΣ 

Γ. ΜΕΡΙΚΑΣ 
- 4 -- 

Αριθ. 29/24 17 (10) 

Τροποποίηση της περ. γ’ της παρ. .1 του άρθρου 7 του καταστατικού του 
Ταμείου Ασφάλισης Ναυτικών Πρακτόρων και Υπαλλήλων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

' I. Τις διατάξεις του άρθρου 5 του Α.Ν. 275/1936 «περί συστάσεως 
Ταμείου Ασφαλίσεως Ναυτικών Πρακτόρων και Υπαλλήλων» (ΦΕΚ 
470/Λ’/1936), σε συνδυασμό με τις διατάξεις του άρθρου 59 παρ. 1 
του Α.Ν. της 11 Νοεμβρίου 1935 «περί Οργανισμού του Υπουργείου 
Εργασίας», όπως αυθεντικά ερμηνεύτηκε με το άρθρο 1 του Α.Ν. 694/ 
1937 «περί αυθεντικής ερμηνείας», συμπλήρωσης και τροποποίησης 
των διατάξεων της Ασφαλιστικής, Νομοθεσίας, 

2. Το Π. Δ/γμα .105/1988 (ΦΕΚ 46/Α’/1988) «Οργανισμός της 
Γενικής Γραμματείας Κοινωνικών Ασφαλίσεων»; 

3. Τη γνώμη του Διοικητικού Συμβουλίου του ΤΑΝΠΥ, που διατυ¬ 
πώθηκε κατά την 54/31.10.1989 συνεδρίασή του. 

4. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 57/6.12.1989 συνεδρίαση της ΚΕ’ περιόδου, αποφασί¬ 
ζουμε: 

Η περίπτωση γ’ της παραγράφου 1 του άρθρου 7 του καταστατικού 
του ΤΑΝΠΥ τροποποιείται ως εξής: 

«γ. Εισφορά των παρεχόντων εξηρτημένη εργασία που ασφαλίζονται 
στο Ταμείο για επικουρική ασφάλιση ως και των εργοδοτών τους, ίση 
προς 8% επί των εκάστοτε αποδοχών που λαμβάνονται υπόψη για τον 
υπολογισμό των εισφορών του ΙΚΑ. 

Το ποσό των πιο πάνω εισφορών βαρύνει κατ’ ισομοιρία τον ασφαλι¬ 
σμένο και τον εργοδότη.» 

Η απόφαση αυτή, της οποίας η ισχύς αρχίζει από 1.1.1990, να δη¬ 
μοσιευτεί στην Εφημερίδα της Κυβερνήσεως, 

Αθήνα, 19 Δεκεμβρίου 1989 

Ο ΥΠΟΥΡΓΟΣ 

Γ. ΜΕΡΙΚΑΣ 

Αρι θ. Γ6α/2899 (11) 

Χορήγηση άδειας άσκησης επαγγέλματος Κοινωνικού Λειτουργού στην 
Τζεράν Μαρία του Λουκιανού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2899/15.12.1989 έχει χορηγηθεί στην Τζεράν 
Μαρία του Λουκιανού άδεια άσκησης επαγγέλματος Κοινωνικού Λει¬ 
τουργού. 

Αθήνα, 15 Δεκεμβρίου 1989 

Με εντολή Υπουργού 
Ο Διευθυντής 
ΧΑΡ. ΠΛΠΑΛΟΠΟΥΛΟΣ 

Αριθ. 541716/361 (12) 

Παραχώρηση έκτασης του ΕΟΤ που βρίσκεται στην Ακτή του Φαληρι- 
κού Όρμου στο Πολεμικό Ναυτικό (Π.Ν.). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ 
ΚΑΙ ΤΟΥΡΙΣΜΟΥ 

Έχοντας υπόψη: 

α) Τις διατάξεις του Α.Ν. 1565/1950 «περί ΕΟΤ», που κυρώθηκε 
με το Ν, 1624/1951, τροποποιήθηκε και συμπληρώθηκε με τα Π.Δ. 
109/1960 και 201/1974. 

β) Τις διατάξεις του Κανονισμού μισθώσεων, εκμισθώσεων κ.λπ. 
ακινήτων του ΕΟΤ. 

γ) Το με αριθ. πρωτ, ΕΟΤ 2769/21.8.1989 έγγραφο του ΓΕΝ για 
την παραχώρηση της χρήσης έκτασης 14 στρεμμάτων στην Ακτή του 
Φαληρικού, για τη δημιουργία πάρκου Ναυτικής παράδοσης. 

δ) Το με αριθ. 386/5.9.1989 Υπηρεσιακό Σημείωμα της Τεχνικής 
Διεύθυνσης του ΕΟΤ. 

ε) Το με αριθ.-1066/34/44582/30.8.1989 τοπογραφικό διά¬ 
γραμμα του ΕΟΤ. 

στ) Την υπ’ αριθ. 1001/26/13.9.1989 απόφαση Δ.Σ. ΕΟΤ. 

ζ) Το από 279/1989 /ΕΟΤ υπ’ αριθ. 54745/29.9.1989 έγγραφο, 
του ΓΕΝ. 

η) Τις διατάξεις του Ν. 1835/1989 για τη «σύσταση Υπουργείου 
Τουρισμού» (ΦΕΚ 76/14.3.1989) και τις διατάξεις του Π.Δ. 570/89 
(ΦΕΚ 241/Α'/23.11.1989) «περί διορισμού Υπουργών και Αναπληρ. 
Υπουργών», αποφασίζουμε: 

Εγκρίνουμε την παραχώρηση από τον ΕΟΤ στο Πολεμικό Ναυτικό 
(Π.Ν.) της χρήσης έκτασης 4.250 τ.μ., που βρίσκεται στην περιοχή 
Φλοίσβου Παλαιού Φαλήρου, όπως σημειώνεται με το αριθ. 1066/34/ 
44582/30.8.1989 τοπογραφικό διάγραμμα του ΕΟΤ με τα στοιχεία 
Θ'ΘΙΙ'Κ'ΚΛΜΝΝ’ΞΟΘ', με τους παρακάτω όρους και προϋποθέ¬ 
σεις: I 

α) Η παραχώρηση θα γίνει για τριάντα (30) χρόνια και'χωρίς αντάλ¬ 
λαγμα. 

β) Στην παραχωρούμενη έκταση το Π.Ν. θα έγκαταστήσει τον Νεώ¬ 
σοικο της τριήρους ΟΛΥΜΠΙΑΣ καθώς και εγκαταστάσεις για την εξυ¬ 
πηρέτηση του Ναυτικού Μουσείου. 

γ) Το Π.Ν. θα αναλάβει την υποχρέωση να τηρεί απόλυτη καθαριό¬ 
τητα στην παραχωρούμενη έκταση και να συντηρεί το πράσινο σε όλη τη 
διάρκεια της παραχώρησης. 

δ) Το Π.Ν. υποχρεούται να φροντίζει καθ’ όλη τη διάρκεια της παρα¬ 
χώρησης για τη διατήρηση της κατοχής του παραχωρούμενου χώρου 
και να αποκρούει κάθε καταπάτηση αυτού με όλες τις αγωγές του Ε0Τ, 
έχοντας ευθύνη απέναντι στο ΕΟΤ για κάθε έστω και από ελαφρά αμέ¬ 
λεια βλάβη, μείωση ή απώλεια δικαιωμάτων. 

Επίσης οφείλει να γνωστοποιεί με έγγραφο στον ΕΟΤ για κάθε προ¬ 
σβολή δικαιωμάτων και κάθε σχετική δίκη, στην οποία δικαιούται ο 
ΕΟΤ να παρέμβει. 

ε) Απαγορεύεται η περαιτέρω παραχώρηση της πιο πάνω έκτασης 
από το Π.Ν. σε οποιονδήποτε με οποιαδήποτε μορφή. 

στ) Επισημαίνεται ότι η προς παραχώρηση από τον ΕΟΤ έκταση 
αφορά αποκλειστικά καί μόνο τη χρήση από το Π.Ν. της λιμενολεκάνης 
που περικλείεται με τα στοιχεία ΘΌΞΝ' (1066/34/44582/ 
30.8.1989 τοπογραφικό του ΕΟΤ). 

ζ) Κάθε παράβαση οποιοσδήποτε όρου της συναφθηαομένης σύμβα¬ 
σης θα έχει σαν αποτέλεσμα τη λύση του χρησιδανείου και την υποχρέ¬ 
ωση του Π.Ν. για άμεση απόδοση της παραχωρούμενης έκτασης στον 

ΕΟΤ. 

Η απόφαση αυτή να δημοσιευτεί στην Εφημερίδα της Κυβερ/ήσεως, 
Αθήνα, 15 Δεκεμβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ’ ' ΟΙΚΟΝΟΜΙΚΟΝ 

ΤΖΑΝΝΗΣ ΤΖΑΝΝΕΤΑΚΗΣ Γ. ΣΟΥΦΛΙΑΣ 

ΤΟΥΡΙΣΜΟΥ 

ΤΖΑΝΝΗΣ ΤΖΑΝΝΕΤΑΚΗΣ 


Αριθ. 541454 Ειδ. 358 (13) 

Παράταση λειτουργίας Εποπτικού Συμβουλίου ΕΟΤ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΤΟΥΡΙΣΜΟΥ 

Έχοντας υπόψη τις διατάξεις: 

1. Του Ν. 507/76 (ΦΕΚ 353/Α') «περί ελέγχου της οικονομικής 
διαχειρίσεως του Ελληνικού Οργανισμού». 

2. Του Α.Ν. 1565/50 περί αυστάοεως του Ελληνικού Οργανισμού 
Τουρισμού, που κυρώθηκε, τροποποιήθηκε και συμπληρώθηκε με το Ν. 
1624/5 (άρθρο 16). 

3. Την αριθ. 542369/22.12.83 απόφαση του Υπουργού Προεδρίας 
της Κυβέρνησης: Αναμόρφωση Συλλογικών Οργάνων γνωμοδοτικής 
και Αποφασιστικής αρμοδιότητας του Ελληνικού Οργανισμού Τουρι¬ 
σμού, του Ν. 1232/1982 (ΦΕΚ 22Α) «Επαναφορά σε ισχύ, τροποποί¬ 
ηση και συμπλήρωση των διατάξεων του ΝΔ 4352/1964 και άλλες 
διατάξεις» (άρθρο 5 παρ. 3 ΦΕΚ 872Β). 

4. Την αριθμ. 500661/6/18.1.89 κοινή απόφαση των Υπουργών 
Προεδρίας της Κυβέρνησης και Οικονομικών: Παράταση λειτουργίας 
του Εποπτικού Συμβουλίου ΕΟΤ. 

5. Το από 23.11.89 έγγραφο του Εποπτικού Συμβουλίου στο Γ ενικό 
Γραμματέα του ΕΟΤ που αναφέρεται στην πορεία του Ελέγχου καθώς 
και στα αναλυτικά απολογιστικά στοιχεία για τα οποία δεν έχει ολοκλη¬ 
ρωθεί ο απαιτούμενος έλεγχος. 

6. Το Ν. 1835/89 (ΦΕΚ 79/Α/14.3.89) .Σύσταση Υπουργείου 
Τουρισμού και ρύθμιση θεμάτων δημοσίας διοίκησης. 

7. Την απόφαση αριθμ. ΔΙΟΔ/Φ.7/198/9523/10.10.1988 πα¬ 
ράταση προθεσμίας για σύσταση, σύνθεση, και ανασύνθεση συλλογικών 
οργάνων του Δημοσίου Τομέα. 

8. Ότι κρίνεται αναγκαία η παράταση του Εποπτικού Συμβουλίου 
μέχρι 30.6.90 και μάλιστα με την σημερινή του σύνθεση γιατί τυχόν 
αλλαγή της σύνθεσης θα έχει σαν συνέπεια την καθυστέρηση της ολο¬ 
κλήρωσης του ελέγχου η οποία θα προκόψει από την ανακοπή του ρυθ¬ 
μού λειτουργίας λόγω της παρεμβολής του επιβεβλημένου σταδίου της 
σχετικής' ενημέρωσης, αποφασίζουμε: 

. Τροποποιούμε την αριθμ. 500661/6/10.1.89 (ΦΕΚ 1α/Β/ 
11.1.89) απόφαση ως προς τον χρόνο διατήρησης του Εποπτικού Συμ¬ 
βουλίου του ΕΟΤ και ορίζουμε τη λειτουργία αυτού με την υπάρχουσα 
σύνθεση μέχρι την 30.6.90 αντί της 31.12.89. 

Αθήνα, 15 Νοεμβρίου 1989 

οι ΥΠΟΥΡΓΟΙ 

' ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΤΟΥΡΙΣΜΟΥ 

Ν. ΘΕΜΕΛΗΣ ΤΖΑΝΝΗΣ ΤΖΑΝΝΕΤΑΚΗΣ 

(14) 

Υπαγωγή του προσωπικού της Κοινότητας Μουζακίου Ν. Ηλείας στις 
διατάξεις του Ν. 1188/81. 

Ο ΝΟΜΑΡΧΗΣ ΗΛΕΙΑΣ 

Με την υπ’ αριθ. 26020/9.10.1989 απόφαση του Νομάρχη Ηλείας 
που εκδόθηκε σύμφωνα με τις διατάξεις του άρθρου 3 του Ν. 1188/81 
σε συνδυασμό με τις όμοιες του άρθρου 30 του Π. Δ/τος 37/87 και 
ύστερα από σύμφωνη γνωμοδότηση του Υπηρεσιακού Συμβουλίου 
υπαλλήλων ΟΤΑ Ν. Ηλείας, αποφασίστηκε η υπαγωγή του προσωπι¬ 
κού της Κοινότητας Μουζακίου στις διατάξεις του Α' μέρους Ν. 1188/ 
81. 

Πύργος, 11 Δεκεμβρίου 1989 
Με εντολή Νομάρχη 
Ο Διευθυντής κ.α.α. 

ΠΑΝ. ΣΚΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















